b'\n_START_ARTICLE_\nMarko Hiti\n_START_SECTION_\nIgralska kariera\n_START_PARAGRAPH_\nMarko Hiti je bil igralec UHK Svoboda iz Ljubljane, kjer je igral v obrambi na mestu prostega branilca. Med letoma 1997 in 2000 je bil tudi kapetan kluba. Z devetnajstimi leti je leta 1995 v Bratislavi na Panonskem pokalu prvi\xc4\x8d oblekel dres dr\xc5\xbeavne reprezentance, za katero je odigral skupno dvaindvajset tekem. V svojem obdobju je veljal za najbolj\xc5\xa1ega obrambnega igralca v Sloveniji. Najve\xc4\x8dji uspeh pa je dosegel leta 2002, ko je skupaj s klubom osvojil naslov dr\xc5\xbeavnega prvaka v hokeju na travi._NEWLINE_Ve\xc4\x8dje uspehe je dosegal v dvoranskem hokeju, kjer je igral na poziciji sredinskega igralca. S klubom je poleg petih naslovov dr\xc5\xbeavnega prvaka v dvoranskem hokeju, osvojil tudi bronasto medaljo na evropskem klubskem dvoranskem prvenstvu skupine C, leta 1998 v Beogradu.'